પણ કરોડો લોકોનું આટલું સુક્ષ્મ નિરીક્ષણ માણસો ન કરી શકે. માટે એક મહામેઘાવી છૈં ધરાવતું જાયન્ટ કમ્પ્યૂટર બનાવવામાં આવ્યું, જે દરેક વ્યક્તિની આવી બધી માહિતીને મેળવી, તેને એનેલાઇઝ કરીને તેના ઓપરેટરને આપે. જેથી આતંકવાદીને પહેલેથી પકડી શકાય. પણ પ્રોબ્લેમ એ થયો કે તે ‘મશીન‘ આતંકવાદી સાથે સામાન્ય ગુનો કરવાવાળા ખૂની, બળાત્કારી, ફ્રોડ, ચોરચક્કાના નંબર પણ આપવા મંડયું. હવે એ મશીન બનાવવાવાળા ધર્મસંકટમાં મુકાયા કે શું આ ગુનેગારો પ્રત્યે આંખમીચામણા કરવા? ફ્ક્ત આતંકવાદીઓ ઉપર જ ધ્યાન આપીએ અને સમાજના ગુનેગારોને ન રોકીએ, શું એ નૈતિક વાત છે? પણ સરકારને ફ્ક્ત આતંકવાદીઓમાં જ રસ હતો. એટલે સરકાર જાણતી હોવા છતાં નજરઅંદાજ કરી રહી હતી, નિર્દોષ નાગરિકોને રંજાડાવા દેતી હતી. માટે ત્રણ-ચાર જાબાંઝ માણસો એ ગુનેગારોને રોકે છે. ઇન શોર્ટ, ધે આર એક્ટિંગ ગોડ. તેઓ અજાણપણે ભગવાન બનીને ભગવાનનો રોલ અદા કરી રહ્યા છે. હવે? શું એનાથી સમાજમાં અવ્યવસ્થા ન સર્જાય? વર્ષો જૂની સ્થાપિત માનવ સંસ્કૃતિ હલબલી ન જાય?